6.pielikums

Projektu iesniegumu atlases nolikumam

**Studentu inovāciju programmas apraksts**

Viens no galvenajiem projekta iesnieguma pielikumiem 1.1.1.3. pasākuma “Inovāciju granti studentiem” ietvaros ir Studentu inovāciju programma, kuras īstenošanai paredzēts atbalsts projekta ietvaros. Projekta iesniedzējam jānodrošina tās atbilstība Ministru kabineta 2018.gada 16. janvāra noteikumu Nr.41. prasībām (turpmāk – MK noteikumi) par 1.1.1.3. pasākuma “Inovāciju granti studentiem” 2.kārtas īstenošanu. Aizpildot Studentu inovāciju programmas aprakstu, nepieciešams izmantot MK noteikumus, 1.1.1.3. pasākuma 2.kārtas vērtēšanas kritērijus un vērtēšanas kritēriju piemērošanas metodiku.

Studentu inovāciju programmas izstrāde tiek veikta stratēģiskā partnerībā ar visām galvenajām iesaistītajām pusēm: (1) zinātnisko institūciju, (2) attiecīgās augstskolas studentu organizāciju, (3) biznesa akseleratoru, biznesa inkubatoru, biedrību, nodibinājumu vai citu organizāciju, kurai ir kompetences biznesa attīstībā, (4) augstskolas darbības profilam atbilstošu vadošo nozaru asociāciju.

Studentu Inovāciju programma projekta iesniegumam jāpievieno **gan latviešu valodā, gan angļu valodā** un tiem ir jābūt savstarpēji atbilstošiem dokumentiem, ņemot vērā, ka projekta iesniegumu izvērtēšanai tiek piesaistīti Eiropas Komisijas ekspertu datu bāzē iekļautie eksperti.

Nepieciešamības gadījumā, lai precīzāk aprakstītu Studentu inovāciju programmu, aprakstu var papildināt ar jaunām sadaļām, tabulām, attēliem, grafikiem, pielikumiem utt.

Nav nepieciešams dublēt Studentu inovāciju programmas sadaļās minēto informāciju. Ja kādā Studentu inovāciju programmas sadaļā jau ir sniegta informācija, to neatkārto citās sadaļās; šādā gadījumā pietiek ar atsauci uz konkrēto programmas sadaļu.

Studentu inovāciju programmas sadaļas, kas iezīmētas pelēkā krāsā un kam nosaukumā minēta konkrēta projekta iesnieguma (turpmāk – PI) sadaļa, punkts vai pielikums, ir paredzētas kopējā projekta iesnieguma satura un secības uztveramībai. Pelēkā krāsā iezīmētās sadaļas nav nepieciešams aizpildīt, atbilstošo informāciju norāda PI veidlapā.

**Studentu inovāciju programmas izstrāde un sadarbības partneri**

*Studentu inovāciju programma ir* ***jāizstrādā stratēģiskā partnerībā*** *ar visām* *galvenajām iesaistītajām pusēm:*

1. *ar zinātniskajām institūcijām, kas ir iesaistītas attiecīgās augstskolas atbilstošo zinātņu nozaru maģistrantu un doktorantu akadēmisko un kvalifikācijas darbu izstrādes nodrošināšanā. Ir pievienoti atbilstoši pamatojuma dokumenti. Kopīgu izstrādi ar zinātniskajām institūcijām var pamatot, piemēram, apliecinājumi, atzinumi, sanāksmju protokolu izraksti, saskaņojuma vēstuļu apliecinātas kopijas. Zinātniskās institūcijas, kas ir augstskolas struktūrvienības, nekvalificējas kā stratēģiskie partneri. Ja projekta iesniedzējam nav iespējama šāda partnerība (piemēram, savas pamatdarbības specifikas dēļ), ir sniegta pamatota un pārbaudāma informācija, kāpēc tā nav iespējama;*
2. *ar attiecīgās augstskolas studentu organizāciju (studentu pašpārvalde, studentu parlaments u.tml.). Kopīgu izstrādi ar augstskolas studentu organizāciju var pamatot, piemēram, apliecinājumi, atzinumi, sanāksmju protokolu izraksti, saskaņojuma vēstuļu apliecinātas kopijas;*
3. *ar biznesa akseleratoru, biznesa inkubatoru, biedrību, nodibinājumu vai citu organizāciju, kurai ir kompetences biznesa attīstībā. Kopīgu izstrādi ar minētajām organizācijām var pamatot, piemēram, apliecinājumi, atzinumi, sanāksmju protokolu izraksti, saskaņojuma vēstuļu apliecinātas kopijas;*
4. *ar augstskolas darbības profilam atbilstošu vadošo nozaru asociāciju (Latvijā reģistrēta biedrība, kura (1) pārstāv saimnieciskās darbības veicējus no nozares, kurā tiek nodarbināti attiecīgās augstskolas studenti un absolventi; (2) apvieno nozares saimnieciskās darbības veicējus, kuru kopējais apgrozījums pēdējā noslēgtā pārskata gadā ir vismaz 150 000 000 euro gadā; (3) ir reģistrēta Uzņēmumu reģistra Biedrību un nodibinājumu reģistrā vismaz 5 pilnus gadus pirms projekta iesnieguma iesniegšanas sadarbības iestādē).*

* *Veselības, kā arī kultūras un mākslas nozares gadījumā projekta iesniegumam pievieno nozares asociācijas atzinumu vai attiecīgās profesionālās organizācijas (izņemot attiecīgās nozares arodbiedrību) atzinumu par Studentu inovācijas programmas saskaņošanu. Kopīgu izstrādi ar minētajām organizācijām var pamatot, piemēram, apliecinājumi, atzinumi, sanāksmju protokolu izraksti, saskaņojuma vēstuļu apliecinātas kopijas.*

*Augstskolām, kas ir projekta iesniedzējas SAM 8.1.1. „Palielināt modernizēto STEM[[1]](#footnote-1), tajā skaitā medicīnas un radošās industrijas, studiju programmu skaitu” un SAM 1.1.1.4. "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana", atbilstošās vadošās nozaru asociācijas jau ir noteiktas un tās ir šādas:*

|  |  |
| --- | --- |
| **AII** | **Nozares profesionālās organizācijas** |
| Jāzepa Vītola Latvijas Mūzikas akadēmija (JVLMA) | * Latvijas Mūzikas attīstības biedrība/ Latvijas Mūzikas eksports |
| Latvijas Kultūras akadēmija (LKA) | * Kino producentu asociācija |
| Latvijas Sporta pedagoģijas akadēmija (LSPA) | * Latvijas fizioterapeitu asociācija * Latvijas Rehabilitācijas profesionālo organizāciju apvienība |
| Latvijas Lauksaimniecības universitāte (LLU) | * Mašīnbūves un metālapstrādes rūpniecības asociācija (MASOC) * Latvijas Informācijas un komunikācijas tehnoloģiju asociācija (LIKTA) * Latvijas Elektrotehnikas un elektronikas rūpniecības asociācija (LETERA) * Latvijas Augļkopju asociācija * Biedrība “Lauksaimniecības organizāciju sadarbības padome (LOSP) * Latvijas Pārtikas uzņēmumu federācija (LPUF) * Latvijas Kokrūpniecības federācija, Latvijas Meža īpašnieku biedrība * Latvijas Neatkarīgo mežizstrādātāju biedrība |
| Latvijas Mākslas akadēmija (LMA) | * Latvijas Poligrāfijas uzņēmumu asociācija * Vieglās Rūpniecības uzņēmumu asociācija |
| Daugavpils Universitāte (DU) | * MASOC * Latvijas Fizioterapeitu asociācija * Latvijas Poligrāfijas uzņēmumu asociācija * Latvijas Ķīmijas un farmācijas uzņēmēju asociācija (LAĶĪFA) * LIKTA |
| Transporta un sakaru institūts (TSI) | * MASOC * LIKTA * Latvijas Aviācijas asociācija * LETERA |
| Rīgas Tehniskā universitāte (RTU) | * MASOC * LIKTA * LETERA * LAĶĪFA |
| Rēzeknes Tehnoloģiju akadēmija (RTA) | * LETERA * LIKTA |
| Rīgas Stradiņa universitāte (RSU) | * LAĶĪFA * Latvijas Fizioterapeitu asociācija * Latvijas Zobārstu asociācija * Latvijas Farmaceitu biedrība * Latvijas Māsu asociācija * Latvijas Ārstu biedrība |
| Latvijas Universitāte (LU) | * MASOC * LIKTA * LETERA * LAĶĪFA * Latvijas Farmaceitu biedrība * Latvijas Zobārstu asociācija * Latvijas Poligrāfijas uzņēmumu asociācija * Latvijas Māsu asociācija * Latvijas Ārstu biedrība |
| Ventspils augstskola (VeA) | * LIKTA * LETERA |
| Vidzemes augstskola (ViA) | * LIKTA * LETERA |
| Liepājas Universitāte (LiepU) | * LIKTA |

*Augstskola Studentu inovāciju programmu var saskaņot arī ar citām nozaru asociācijām, kas nav norādītas augstāk minētajā tabulā. Tādā gadījumā augstskola pamato, kāpēc tieši ar šo nozaru asociāciju Studentu inovāciju programma ir saskaņota.*

*Studentu inovāciju programmas* ***īstenošanā*** *projekta iesniedzējs iesaista vienu vai vairākus projekta* ***sadarbības partnerus****, atbilstoši pamatojot to ieguldījumu un kompetenci pasākumu īstenošanā. Projekta sadarbības partneru iesaiste projektā ir jāpamato, sniedzot skaidrojumu par sadarbības partneru lomu, to ieguldījumu, tiesībām un pienākumiem, pamatojot to kapacitāti noteikto aktivitāšu izpildē, skaidrojot sadarbības mehānismu un citus ar projekta īstenošanu svarīgus jautājumus. Kā sadarbības partnerus iespējams iesaistīt:*

* + *komersantus;*
  + *zinātniskās institūcijas;*
  + *augstākās izglītības institūcijas;*
  + *biedrības, nodibinājumus;*
  + *valsts vai pašvaldības institūcijas.*

*Projekta sadarbības partnera ieguldījumu projekta īstenošanā var veidot:*

* *piekļuves nodrošināšana sadarbības partnera infrastruktūrai (tehnoloģiskajām iekārtām, materiāliem, datu bāzēm, programmatūrām u.c.);*
* *cilvēkresursu ieguldījums (mentoru, tehnoloģiju ekspertu, biznesa attīstības ekspertu, tostarp no jaunuzņēmumiem, zinātniskā personāla u.c. speciālistu nodrošināšana);*
* *finanšu vai materiālo resursu ieguldījums (ja tiek īstenots kāds no diviem iepriekšminētajiem ieguldījumu veidiem).*
* *Atbilstoši ES fondu nosacījumiem institūcija nav uzskatāma par sadarbības partneri, ja tā sniedz tikai finansējumu vai iegulda mantiskos resursus.*
* *Finansējuma saņēmējs nodrošina, ka par katriem 32 203,- euro publiskā finansējuma projekta ietvaros tiek iesaistīts ne mazāk kā viens komersants, kas sniedz ieguldījumu projektā vismaz kādā no šādiem veidiem:*
* *piešķirot finansējumu Studentu inovāciju programmas īstenošanai;*
* *deleģējot komersanta speciālistus kā mentorus, studentu darbu vadītājus, ekspertus studentu inovāciju pieteikumu atlasē un rezultātu novērtēšanā, kā lektorus Studentu inovāciju programmas ietvaros īstenotajos izglītojošajos pasākumos;*
* *nodrošinot piekļuvi komersanta infrastruktūrai studentu inovāciju pieteikumu īstenošanai.*

*Atbilstoši kvalitātes kritērijā Nr.3.3.2. noteiktajam, Studentu inovāciju programmas īstenošanā jāparedz sadarbība ar:*

* ***vismaz 9 komersantiem****, ja projekta iesniedzējs ir* ***koledža*** *un/vai augstākās izglītības* ***institūcija****, kam nav universitātes statuss,*
* ***vismaz 20 komersantiem****, ja projekta iesniedzējs ir* ***universitāte****.*

**Studentu inovāciju programma**

**A daļa – Pamatdati**

|  |  |
| --- | --- |
| Studentu inovāciju programmas īstenotājs (institūcija) | *Projekta iesniedzējs* |
| Atbildīgā struktūrvienība | *Projekta iesniedzēja struktūrvienība* |
| Studentu inovāciju programmas īstenošanā iesaistītie sadarbības partneri (ārējās institūcijas) | *Atbilstoši PI veidlapas 1.9. punktam* |
| Īstenošanas ilgums (mēnešos) | *Atbilstoši PI veidlapas 1.pielikumam* |
| Studentu inovāciju programmas īstenošanai kopējais pieejamais finanšu apjoms, EUR | *Atbilstoši PI veidlapas 3.pielikumam* |
| Studentu inovāciju programmas īstenošanai pieejamais privātais finansējums[[2]](#footnote-2), EUR |  |
| Institūcijas, ar kurām partnerībā ir izstrādāta Studentu inovāciju programma | *Atbilstoši 2.9.kritērijam* |

**B daļa – Studentu inovāciju programmas pamatojums**

**B1. Studentu inovāciju programmas mērķis un tā pamatojums** *(PI veidlapas   
1.2. punkts)*

**B2. Problēmas risinājuma apraksts, t.sk., mērķa grupu problēmu un risinājumu apraksts** *(PI veidlapas 1.3.* *punkts)*

**B2.1. Latvijas un ārvalstu augstskolu pieredzes un labās prakses analīze studentu inovāciju kompetenču un uzņēmējspējas attīstībai**

*Projekta iesniedzējs (patstāvīgi vai kopā ar stratēģiskajiem sadarbības partneriem) veic padziļinātu Latvijas un ārvalstu augstskolu pieredzes un labās prakses analīzi, iekļaujot aprakstu un izvērtējumu par vismaz 5 programmām vai iniciatīvām, kas vērstas uz studentu inovāciju kompetenču un uzņēmējspējas attīstību. Ietver informāciju, kādi instrumenti, aktivitātes, augstskolu un industrijas sadarbības modeļi un to ieviešanas mehānismi tiek izmantotas analizētajos piemēros, kādas ir to stiprās un vājās puses, svarīgi īstenošanas priekšnoteikumi (tiktāl, ciktāl pieejama informācija). Norāda, kādas gūtās mācības un atziņas ir ņemtas vērā projekta iesniedzēja izstrādātajā Studentu inovāciju programmā*.

*Informācija par katru analizēto studentu inovāciju programmu/ iniciatīvu norāda tabulā (tabulu kopē un aizpilda par katru analizēto programmu atsevišķi):*

*Tabula B2.1.*

|  |  |
| --- | --- |
| Nr. | *Izmanto atsaucei tekstā* |
| Programmas/ iniciatīvas nosaukums |  |
| Valsts, augstskolas nosaukums |  |
| Īss programmas/ iniciatīvas apraksts *(ieviešanas mehānisms, augstskolu un industrijas sadarbības modeļa apraksts, instrumenti, būtiskākās aktivitātes u.tml.)* |  |
| Tīmekļa vietne vai cits informācijas avots |  |
| Priekšrocības |  |
| Trūkumi |  |
| Mācības/ atziņas, kas ņemtas vērā Studentu inovācijas programmas izstrādē | *Informācijai jāatbilst PI veidlapas 1.3. punktā sniegtajai.* |

**B3.** **Projekta mērķa grupas apraksts (t.sk. indikatīvais mērķa grupas iesaistes apjoms) *(PI veidlapas 1.4.*** *punkts****)***

**B4. Studentu inovāciju programmas inovativitāte un ietekme**

*B4.1. Studentu inovāciju programmas ietekme uz konkrētās augstskolas kapacitātes celšanu un stratēģisko mērķu sasniegšanu, īpaši* ***augstākās izglītības kvalitātes attīstību un modernizāciju****,* ***lai veicinātu studējošo inovāciju kompetenču un uzņēmējspējas attīstību****, kā arī, lai palīdzētu augstskolām kļūt pieejamām sabiedrībai kopumā, darba tirgum un vietējā, reģionālā, valsts vai starptautiskā līmenī un atbalstītu augstskolu vietējās un starptautiskās sadarbības spēju.*

*Apraksts par īstenojamajiem pasākumiem ietekmes ārpus projektā iesaistītajām organizācijām vietējā, reģionālā, valsts un starptautiskā līmenī) progresa uzraudzībai un paredzamās ietekmes (īstermiņa un ilgtermiņa) novērtēšanai.*

|  |
| --- |
| *Sniedz aprakstu un pamatojumu.* |

*B4.2. Studentu inovāciju programmas* ***izstrādē un īstenošanā pielietoto metožu un paņēmienu mūsdienīgums, studentā centrētas pieejas īstenošana*** *pamata un caurviju kompetenču attīstībai.*

*Apraksta Studentu inovāciju programmas pasākumu inovatīvo raksturu un pielietojumu, kā tie maina augstākās izglītības iestādes rīcību, kādas inovatīvas metodes tiks izmantotas, lai sasniegtu Studentu inovāciju programmā noteiktos rezultātus. Skaidro, kā pasākumu īstenošana veicinās studentā centrētas pieejas ieviešanu pamata un caurviju kompetenču attīstībā, t.sk., studentu uzņēmīgums, spēja risināt problēmas, piemērot un pārbaudīt teorijas un pieredzes, radīt zināšanas multidisciplinārās komandās un sadarbības tīklos, tostarp tiecoties radīt reālas inovācijas mācīšanās procesa laikā.*

|  |
| --- |
| *Sniedz aprakstu un pamatojumu.* |

*B4.3. Ieviestie pasākumi vai pasākumi, ko plānots ieviest projekta īstenošanas laikā, lai motivētu studentus, mācībspēkus un pētniekus iesaistīties studentu inovāciju projektos, tostarp aprakstīts, kā augstskolā tiks attīstīta uz iesaisti un sadarbību orientēta kultūra, sociālā vide, t.sk. ar mērķi izstrādāt inovatīvus uz sabiedrības dzīves apstākļu uzlabošanu vērstus risinājumus:*

|  |
| --- |
| *Sniedz aprakstu un pamatojumu.* |

*B4.4. Administratīvā personāla darba pieeja, kas vērsta uz inovāciju kultūras un inovāciju projektu īstenošanas sekmēšanu un atbalstu, tostarp šādos aspektos: (1) atbilstoša cilvēkresursu vadība un personāla atlase, (2) infrastruktūras pieejamība un savstarpējā koordinācija ar iesaistītajām augstākās izglītības iestādes struktūrvienībām un citām institūcijām, (3) pasākumu koordinācija un īstenošana, zināšanu pārneses iniciēšana un īstenošana.*

|  |
| --- |
| *Sniedz aprakstu un pamatojumu.* |

**C daļa – Studentu inovāciju programmas iekšējā loģika un ieviešanas kvalitāte**

**Šajā sadaļā izvērsti aprakstāmas projekta iesnieguma veidlapas 1.5.sadaļā norādītās projekta darbības, un informācijai tostarp jāatbilst paredzamajiem sasniedzamajiem rezultātiem un iesaistītajiem partneriem.**

**C1. Studentu inovāciju programmā paredzēto studentu inovācijas kompetenču un uzņēmējspēju attīstības pasākumu (turpmāk – attīstības pasākumu) detalizēts apraksts, to ieviešanas nosacījumi, sasniedzamie rezultāti un citi to ieviešanas kvalitāti raksturojošie rādītāji**

*Studentu inovāciju programmas pasākumiem jābūt tādiem, kas nodrošina studentu inovācijas kompetenču un uzņēmējspēju attīstību, to atbilstoši pamatojot (esošā situācija, augstskolu labā prakse, pētījumi, izvērtējumi u.c.). Piemēram, pasākumi var būt vērsti uz jaunu biznesa ideju vai sabiedrībai aktuālu problēmjautājumu izpēti un attīstību, risinājumu dizainu, individuālo un grupu praktisko darbu (specializētu mācību moduļu vai meistarklašu ietvaros, kursu projektu, diplomdarbu ietvaros u.c.), tie var ietvert tehniskās jaunrades darbnīcas, konkursus, resursu piesaisti un komercializāciju, studentu inovāciju projektu īstenošanu u.c. pasākumus, kas nodrošina studējošo inovāciju kompetences un uzņēmējspēju attīstību stratēģiskā un praktiskā sadarbībā ar uzņēmumiem un citiem nozaru ekspertiem utt.*

*Studentu inovāciju programmas pasākumi veidoti, balstoties uz veikto esošās situācijas un labās prakses piemēru analīzi. Pasākumi ir skaidri definēti un saprotami, sniedzot aprakstu par to būtiskākajiem ieviešanas nosacījumiem, tie papildina un sniedz pievienoto vērtību līdzšinēji īstenotajiem pasākumiem un mācīšanas un mācīšanās praksei inovāciju un uzņēmējspēju attīstībai, kā arī stiprina pētniecībā un praktiskā pieredzē balstītas augstākās izglītības īstenošanu un sadarbību ar nozari studiju procesa īstenošanā un pārvaldībā.*

*Studentu inovāciju pieteikumu ietvaros tai skaitā ir veicamas šādas darbības:*

*(1) komersanta vai citas iesaistītās organizācijas pieteiktā esošā problēmjautājuma risinājums vai jaunu tehnoloģiju, produktu, pakalpojumu utt. izstrāde;*

*(2) sabiedrībai svarīga problēmjautājuma risinājums, t.sk. ar to saistītu jaunu tehnoloģiju, produktu, pakalpojumu utt. izstrāde;*

*(3) studējošā vai studējošo komandas pašu definētās idejas risinājums sociālekonomiskās situācijas uzlabošanai, t.sk. jaunu tehnoloģiju, produktu, pakalpojumu utt. izstrādei;*

*(4) studējošā inovatīva jaunzņēmuma izveides plānošana līdz uzņēmuma reģistrācijas brīdim (neieskaitot);*

*Plānojot studentu inovāciju programmas pasākumus, ņem vērā:*

* + 1. *vienreizējā maksājuma piemērošanas metodikā studentu inovāciju pieteikumu īstenošanai inovācijas idejas izstrādei un sākotnējai pārbaudei, tai skaitā metodikas 1.pielikumā “Minimālās pieteikuma īstenošanas metodiskās fāzes” norādīto. Metodika pieejama -* [*https://www.esfondi.lv/upload/Vadlinijas/1.1.1.3\_.pdf*](https://www.esfondi.lv/upload/Vadlinijas/1.1.1.3_.pdf)
    2. *vienreizējā maksājuma piemērošanas metodikā studentu inovāciju pieteikumu īstenošanai inovācijas idejas attīstībai uz jau esošas koncepcijas pierādījuma bāzes, tai skaitā metodikas 2.pielikumā “Minimālās pieteikuma īstenošanas metodiskās fāzes” norādīto. Metodika pieejama -* [*https://www.esfondi.lv/upload/Vadlinijas/1113\_vmm\_attistibai\_150720\_apstiprinata.pdf*](https://www.esfondi.lv/upload/Vadlinijas/1113_vmm_attistibai_150720_apstiprinata.pdf)

*Pasākumiem ir skaidri definēti, izmērāmi, reāli sasniedzami rezultāti Studentu inovāciju programmas īstenošanas laikā un to ieviešanas nosacījumi ir vērsti uz plānoto rezultātu efektīvu un kvalitatīvu sasniegšanu. Studentu inovāciju programmas rezultāti un to skaitliskās vērtības jāplāno tādas, kuru esamība vai neesamība būtu konstatējama Studentu inovāciju programmas īstenošanas beigās.*

*Tabula C1.1.*

|  |  |
| --- | --- |
| N.p.k. | *Atbilstoši informācijai PI veidlapas 1.5. punktam* |
| Aktivitātes nosaukums | *Atbilstoši informācijai PI veidlapas 1.5. punktam* |
| Aktivitātes statuss | *Jauna / papildināta*  *Ja pasākums tiek turpināts, sniedz informāciju kāda ir tā papildinātība (kādas izmaiņas / uzlabojumi ir veikti, ar ko atšķiras no 1.kārtas pasākuma, piemēram – saturiskās atšķirības, mērķa grupas veida vai apjoma izmaiņas utt.). Tāpat norāda katras pasākuma daļas finansēšanas avotu (kuras pasākuma darbības finansētas no 1.kārtas projekta un kuras pasākuma darbības – no 2. kārtas projekta).* |
| Anotācija/ īss kopsavilkums | *Izmanto projekta iesnieguma 1.5. punktā, aprakstot projekta darbību* |
| Mērķis |  |
| Ieviešanas kārtība un nosacījumi |  |
| Sasniedzamie rezultāti un to novērtēšanas kārtība | *Studentu inovācijas programmas aktivitāšu ietvaros var paredzēt tādus sasniedzamos rezultātus kā:*   * *Studējošo un doktora grāda pretendentu skaits, kam pilnveidotas inovāciju un uzņēmējspējas kompetences;* * *Radīto inovāciju skaits, tostarp izstrādāti jauni produkti, procesi, pakalpojumi, izstrādātas tehnoloģiju, organizatoriskās vai mārketinga inovācijas, izveidoti prototipi vai jaunas vai būtiski uzlabotas metodes;* * *Studējošo nodibināto jaunuzņēmumu skaits pēc dalības Studentu inovāciju programmā;* * *Studējošo skaits, kas Studentu inovāciju programmas īstenošanas rezultātā iesaistās biznesa inkubatorā, biznesa akceleratorā, akciju sabiedrības "Attīstības finanšu institūcija Altum" programmā un citās agrās attīstības riska kapitāla programmās;* * *Citi mācību un inovāciju projektu specifikai atbilstoši rezultāti.* |
| Finansējuma piešķiršanas kārtība un uzraudzība |  |
| Iesaistītie sadarbības partneri |  |
| Citi aktivitātes ieviešanas kvalitāti raksturojošie rādītāji |  |
| Attīstības pasākumu turpināšanas iespējas |  |
| …. |  |

*Tabula tiek kopēta atbilstoši aktivitāšu skaitam (katrai aktivitātei izmanto atsevišķu tabulu), nepieciešamības gadījumā tabulai var pievienot papildus rindas ar citiem apraksta parametriem.*

**C2. Studentu inovāciju programmas ietvaros paredzēto attīstības pasākumu / posmu savstarpējā sasaiste un papildinātība**

*Aprakstīts integrētu attīstības pasākumu kopums – kādā secībā attiecībā viens pret otru pasākumi / darbības tiek īstenotas, kā tās savā starpā ir/nav saistītas, vai tās viena otru papildina/nepapildina, vai tās pārklājās/nepārklājās, vai tās ir/nav līmeņotas, kādas atlases tieši tiek plānotas un cik bieži utt.*

|  |
| --- |
| *Sniedz aprakstu un pamatojumu.* |

**C3. Studentu inovāciju programmas ietvaros paredzēto attīstības pasākumu sasaiste ar projekta iesniedzēja līdzšinēji īstenotajiem pasākumiem un mācību praksi**

*Aprakstīts, kādi ir līdzšinējie pieejamie instrumenti/ pasākumi un resursi studentu inovāciju kompetenču un uzņēmējspēju attīstībai (studiju procesa ietvaros un ārpusstudiju aktivitātēs, tai skaitā 1.1.1.3.pasākuma 1.kārtas Studentu inovāciju programmas ietvaros, ja attiecināms) attiecīgajā augstākās izglītības institūcijā, kādas ir to stiprās un vājās puses. Aprakstīts, vai un kādā veidā Studentu inovācijas programmas ietvaros plānotie attīstības pasākumi papildina un sniedz pievienoto vērtību projekta iesniedzēja un sadarbības partnera līdzšinēji īstenotajiem pasākumiem un mācīšanās praksei inovāciju un uzņēmējspēju attīstībai, nodrošinot to kvalitātes un apjoma pieaugumu, to piemērotību dažādu mērķa grupas jauniešu (to dažādā prasmju un pieredzes līmeņa, specializācijas jomas) un tautsaimniecības jomu/ nozaru attīstības vajadzībām, tostarp paplašinot esošo aprobēto pasākumu mērogu.*

*Studentu inovāciju programmu ir svarīgi sasaistīt arī ar augstākās izglītības iestādes studiju programmu īstenošanu, ko var panākt, piemēram, ieskaitot studējošajiem kredītpunktus studiju programmas B vai C izvēles daļā par studentu inovāciju pieteikumu īstenošanu.*

|  |
| --- |
| *Sniedz aprakstu un pamatojumu.* |

**C4. Projekta saturiskā saistība ar citiem iesniegtajiem/ īstenotajiem/ īstenošanā esošiem projektiem *(PI veidlapas 2.5.*** ***punkts)***

**C5. Studentu inovāciju pieteikumu atlase**

*Aprakstīti studentu inovāciju pieteikumu atlases nosacījumi un kritēriji, sasniedzamie rezultāti, kā arī projektu uzraudzība un finansēšanas kārtība, tai skaitā mērķstipendiju izmaksas kārtība (ja attiecināms). Tiek paredzēts, ka studentu inovāciju pieteikumu atlasi un novērtēšanu (tajos studentu inovāciju un uzņēmēj-kompetenču attīstības pasākumos, kuru ietvaros paredzēta studentu inovāciju ideju atlase) nodrošina ekspertu komisija, kuras sastāvā tiek iekļauti Latvijas vai ārvalstu eksperti ar atbilstošu zinātnisko un biznesa attīstības kompetenci un pieredzi, tostarp tie var būt:*

*(1) jaunuzņēmēji un citi uzņēmēji,*

*(2) zinātniskais personāls – profesori, asociētie profesori, vadošie pētnieki, pētnieki, zinātniskie asistenti un citi zinātniskie un akadēmiskie darbinieki, kuriem ir atbilstoša profesionālā pieredze un kompetences (pieredze inovāciju ieviešanā ražošanā, ar inovācijām saistīto projektu īstenošana, lekciju kursu vai praktisko darbu vadīšana, diplomdarbu vadīšana utt.),*

*(3) pārstāvji no Latvijas darba devējus, nozaru uzņēmumus vai veselības nozari pārstāvošajām organizācijām,*

*(4) nozaru vai tehnoloģiju eksperti (pārstāvji no tehnoloģijās balstītajiem uzņēmumiem, no jaunuzņēmumu kopstrādes telpām, akseleratoriem, biznesa inkubatoriem un citiem kopienas centriem),*

*(5) investori, finanšu speciālisti, jaunuzņēmumus atbalstoši korporatīvie partneri un pakalpojumu sniedzēji,*

*(6) pārstāvji no augstskolas studentu organizācijas (studentu pašpārvalde, studentu parlaments u.tml.),*

*(7) citi pamatoti pārstāvji.*

*Lai nodrošinātu vienreizēja maksājuma izmaksu izsekojamību un novērstu dubultfinansējuma risku, finansējuma saņēmējs: 1) izstrādājot pieteikumu atlases, ieviešanas, uzraudzības un finansēšanas kārtību, paredz nosacījumu, ka viena un tā paša pieteikuma izmaksas var tikt segtas tikai vienu reizi; 2) nodrošina, ka izmaksas apliecinošajos dokumentos (līgumi, rēķini, maksājumu uzdevumi u.c.) tiek minēts projekta un konkrētā pieteikuma identifikators un nosaukums.*

|  |
| --- |
| *Sniedz aprakstu un pamatojumu.* |

***Studentu inovāciju programmai pievieno izstrādātu studentu inovāciju pieteikumu atlases nolikuma projektu, studentu inovāciju pieteikumu vērtēšanas komisijas nolikumu, pieteikumu vērtēšanas kritērijus un vērtēšanas metodiku (tai skaitā individuālo budžeta projektu izvērtēšanas kārtību atbilstoši vienreizējā maksājuma piemērošanas metodikai inovāciju pieteikumu ideju attīstībai uz jau esošas koncepcijas pierādījuma bāzes, ja projektā tiek plānota attiecīgu inovāciju pieteikumu īstenošana) - Studentu inovāciju programmas sastāvdaļas, kas attiecas uz tiem studentu inovāciju un uzņēmēj-kompetenču attīstības pasākumiem, kuru ietvaros paredzēta studentu inovāciju ideju atlase.***

**C6. Studentu inovāciju pieteikumu darbu vadītāji, eksperti un mentori**

*Apraksta Studentu inovācijas programmas pasākumu īstenošanai piesaistāmos un apzinātos studentu projektu darbu vadītājus, mentorus un ekspertus* *attiecīgajā augstākās izglītības institūcijā un ārpus tās (apjoms, izvirzītās kvalifikācijas prasības u.c.). Tie var būt:*

*(1) pieredzējuši uzņēmēji, jaunuzņēmēji,*

*(2) nozaru vai tehnoloģiju eksperti,*

*(3), zinātniskais personāls (profesori, asociētie profesori, vadošie pētnieki, pētnieki un zinātniskie asistenti, kuriem ir pieredze inovāciju izstrādē vai ieguldījuma sniegšanu to radīšanā (ar inovācijām saistīto lekciju kursu vai praktisko darbu vadīšana, diplomdarbu vadīšana, projektu īstenošana / dalība utt.)), pēcdoktoranti, doktoranti, (4) investori, finanšu speciālisti, jaunuzņēmumu nozari atbalstoši korporatīvie partneri un pakalpojumu sniedzēji,*

*(5) citi eksperti, mentori vai studentu darbu vadītāji ar atbilstošu kompetenci.*

*Informācija par darbu vadītājiem, ekspertiem un mentoriem jānorāda tabulā C 6.1. vai pielikumā, veidojot datubāzi excel vai word formātā vai citādāk.*

*Ir pamatots, ka Studentu inovāciju programmas pirmā gada īstenošanai ekspertu, mentoru un studentu darbu vadītāju skaits ir pietiekams korelācijā ar paredzamo studentu skaitu, kas iesaistīsies Studentu inovāciju programmā, kā arī paredzēti pasākumi regulārai tīkla paplašināšanai un atjaunināšanai, tai skaitā paredzot studentu un pēcdoktorantu iesaisti. Studentu darbu vadītāju, mentoru un ekspertu atlase tiek veikta atbilstoši vērtēšanas kritērijiem, ko izstrādā projekta iesniedzējs. Studentam ir jābūt pieejai iesaistīto mentoru un studentu darbu vadītāju sarakstam, kā arī studentam tiek nodrošināta palīdzība piemeklēt atbilstošu ekspertu, mentoru vai studentu darbu vadītāju konkrēta jautājuma vai problēmas risināšanai.*

|  |
| --- |
| *Sniedz aprakstu un pamatojumu.* |

*Tabula C 6.1.*

|  |  |  |  |
| --- | --- | --- | --- |
| Nr. | Vārds, uzvārds, pārstāvētā organizācija | Kvalifikācija, pieredze (t.sk. darbības sfēra, specifisko kompetenču, zināšanu un prasmju apraksts) un personāla atbilstības un piesaistes pamatojums konkrētu programmas ietvaros plānoto darbību īstenošanai | *Iepriekšējās sadarbības esamība vai neesamība* |
| 1. |  |  |  |
| 2. |  |  |  |
| … |  |  |  |

**C7. Studentu inovāciju projektu rezultātu izplatīšanas un pārneses pasākumi, intelektuālā īpašuma tiesību pārvaldība un piemērošana – kopsavilkums** *(izvērsta informācija jāsniedz PI veidlapas pielikumā “Intelektuālā īpašumu tiesību pārvaldība un piemērošana studentu inovāciju projektu īstenošanā*”*)***:**

*Studentu projektu rezultātu izplatīšanas un pārneses plāna apraksts, tostarp paredzot studentu inovāciju pieteikumu rezultātu publiskas novērtēšanas pasākumus, kur studenti patstāvīgi prezentē inovāciju pieteikumu rezultātus (izstāde, skate, konkursi, publiskas prezentācijas u.tml.), un tiek nodrošināta rezultātu publiska pieejamība (tiktāl, ciktāl netiek skartas komercintereses, ja attiecināms).*

*Ir aprakstīts kā tiks izplatīti studentu inovāciju projektu rezultāti, kā tiks nodrošināta intelektuālā īpašuma tiesību, ja tādas rastos studentu inovāciju pieteikumu ietvaros, pārvaldība. Ja ir paredzami informācijas plūsmas ierobežojumi (piemēram, konkurences nosacījumu vai komerciālu noslēpumu neizpaušanas principa ietekmē), tie ir jāatrunā Studentu inovāciju programmas nolikumā, vienlaikus ievērojot MK noteikumos par SAM pasākuma īstenošanu 2.1.apakšpunktā noteikto.*

*Ja Studentu inovāciju programmas īstenošanas rezultātā rodas intelektuālais īpašums un atbilstoši projekta iesniedzēja intelektuālā īpašuma tiesību pārvaldības un izmantošanas kārtībai intelektuālā īpašuma atsavināšanas līgumus (patenta atsavināšanas vai licences līgumus) slēdz ar licenciātu, par visām licenciātam nodotajām ekonomiskajām priekšrocībām tiek saņemta tāda atlīdzība, kas ir līdzvērtīga tirgus cenai par intelektuālā īpašuma tiesībām. Atlīdzība ir uzskatāma par līdzvērtīgu tirgus cenai, ja to dokumentēti var pierādīt vienā no šādiem veidiem:*

*(a)atlīdzības summa ir noteikta, izmantojot atklātu, pārredzamu un nediskriminējošu uz konkurenci balstītu pārdošanas procedūru;*

*(b) finansējuma saņēmējs kā pārdevējs var pierādīt, ka tas ir vienojies par kompensāciju godīgas konkurences apstākļos, lai iegūtu maksimālu saimniecisko labumu tajā brīdī, kad tiek noslēgts līgums.*

|  |
| --- |
| *Sniedz aprakstu un pamatojumu.* |

**C8. Programmas sasniedzamie radītāji *(PI veidlapas 1.6. punkts)***

**C9. Komunikācijas, publicitātes un rezultātu izplatīšanas plāns**

C9.1. Projekta publicitātes pasākumi *(PI veidlapas 5.sadaļa; minimālā obligātā ES fondu projekta publicitāte)*

C9.2. Plāna kopsavilkums projekta rezultātu izplatīšanai un mērķauditorijas sasniegšanai un informēšanai *(izvērsta informācija jāsniedz PI veidlapas pielikumā “Komunikāciju un publicitātes plāns”):*

*Apraksta paredzētos pasākumus projekta rezultātu izplatīšanai, tostarp ietver pasākumus, rīkus un kanālus, lai nodrošinātu rezultātu un ieguvumu efektīvu izplatīšanu ieinteresētajām personām projekta īstenošanas laikā un pēc projekta pabeigšanas.*

*Apraksta paredzētos mērķauditorijas sasniegšanas un informētības pasākumus (projekta dzīves cikla laikā un pēc projekta pabeigšanas), izmantojot skaidri definētus un attiecīgajai mērķauditorijai atbilstošākos komunikāciju kanālus un metodes informēšanai par pieejamajiem studentu inovāciju grantu atbalsta pasākumiem (piemēram, informatīvie bukleti, intervijas radio/TV, konferences, semināri, sociālie tīkli, dalība starptautiskajās izglītības izstādēs, lekcijas u.c. pasākumi), kuru izvēli pamato mērķauditorijas profila (studējošie, akadēmiskais personāls, zinātniskie darbinieki, komersanti, pašvaldības, privātpersonas, sabiedrība), tās komunikācijas kanālu un informācijas avotu, kā arī citu valstu efektīvu piemēru (vismaz vienas ārvalstu labās prakses piemērs) izpēte.*

|  |
| --- |
| *Sniedz aprakstu un pamatojumu.* |

**C10 Projekta rezultātu uzturēšana un ilgtspējas nodrošināšana *(PI veidlapas 6.sadaļa)***

**D daļa – Studentu inovāciju programmas īstenošanas grupa un sadarbības kārtība**

**D1. Sadarbības partneru un komersantu iesaiste un loma Studentu inovāciju programmas īstenošanā *(PI veidlapas 1.9. un 2.1. punkts)***

**D2. Projekta īstenošanas kapacitāte**

**D.2.1. Projekta vadības kapacitāte: *(PI veidlapas 2.1. punkts)***

**D2.2. Studentu inovāciju programmas īstenošanā iesaistītais personāls un tā iesaistes pamatojums *(PI veidlapas 2.1. punkts)***

**D2.3. Studentu inovāciju programmas stratēģiskās ieviešanas speciālisti   
*(PI veidlapas 2.1. punkts)***

**D2.4. Finansiāla kapacitāte *(PI veidlapas 2.1. punkts)***

**D2.5. Īstenošanas kapacitāte *(PI veidlapas 2.1. punkts***

**D3. Projekta īstenošanas, administrēšanas un uzraudzības apraksts *(PI veidlapas 2.2. punkts)***

**D4 Projekta īstenošanas ilgums *(PI veidlapas 2.3. punkts)***

**D5. Projekta risku izvērtējums *(PI veidlapas 2.4. punkts)***

**D6. Saskaņa ar horizontālajiem principiem *(PI veidlapas 3.1., 3.3., 3.4. punkts)***

**D7. Valsts atbalsta jautājumi *(PI veidlapas 7. punkts)***

**D8. Apliecinājums *(PI veidlapas 8. punkts)***

**E daļa – Studentu inovāciju programmas laika grafiks**

**E1. Projekta īstenošanas laika grafiks *(PI veidlapas 1.pielikums)***

**E2. Studentu inovāciju programmas 1. gada darba plāns**

Izveidots detalizēts pasākumu plāns Studentu inovāciju programmas **pirmā** gada īstenošanai.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Pasākuma N.p.k.  *(atbilstoši informācijai PI veidlapas 1.5. sadaļā)* | Iesaistītā(-o) sadarbības partnera(-u) N.p.k.  *(atbilstoši informācijai PI veidlapas 1.9. sadaļā)* | Kopējais pasākumu ilgums (dienas) | Pasākumu īstenošanas periods, mēneši\* | | | | | | | | | | | |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| 2.1. | 1.9.1. | 10 |  |  |  |  |  |  |  |  |  |  |  |  |
|  |  | 1 | x |  |  |  |  |  |  |  |  |  |  |  |
|  |  | 8 |  | x |  |  | x |  |  |  |  |  |  |  |
|  |  | 60 |  |  |  |  |  | x | x | x |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |

\*1. mēnesis – mēnesis, kurā tika uzsākta programmas īstenošana

**F daļa – Studentu inovāciju programmas finansēšanas plāns**

**F1. Finansēšanas plāns *(PI veidlapas 2.pielikums)***

**F2. Projekta budžeta kopsavilkums *(PI veidlapas 3.pielikums)***

**F3. Programmas izmaksu efektivitāte**

*Apraksta programmas izmaksu efektivitāti, tostarp vidējās izmaksas pret vienu labuma guvēju, tiešo izmaksu studējošajiem un saistīto izmaksu īpatsvaru un pamatojumu. Projekta īstenošanas gaitā radušos papildu izdevumus vai sadārdzinājumu finansējuma saņēmējs sedz no saviem līdzekļiem.*

*Studentu inovācijas programmas īstenošanas izmaksām ir jābūt fokusētām uz tieša atbalsta nodrošināšanu studentiem to praktisko izstrādes projektu/ ideju īstenošanai, tostarp stipendiju, materiālu, infrastruktūras, uzņēmumu un citu ārējo institūciju nozares/ tehnoloģiju ekspertu izmaksu segšanai. Pārējo atbalsta darbību, piemēram, vispārējas inovāciju, uzņēmīguma un uzņēmējdarbības izpratnes veidošanas pasākumu un tīklošanās pasākumu izmaksām nebūtu jāpārsniedz 10-15%.*

|  |
| --- |
| *Sniedz aprakstu un pamatojumu.* |

*Vēršam uzmanību:*

*Saskaņā ar SAM pasākuma MK noteikumu 2.4.apakšpunktu, inovāciju fonds ir finanšu resursu kopums Studentu inovāciju programmas īstenošanai, kas ir no citām finansējuma saņēmēja darbībām nodalīta finanšu plūsma. Inovāciju fonds cita starpā var būt projekta iesniedzēja eksistējošs vai projekta vajadzībām izveidots nodibinājums, kam var būt piešķirts sabiedriskā labuma organizācijas statuss un kas nodrošina skaidru ar Studentu inovāciju programmas īstenošanu saistītās finanšu plūsmas nodalīšanu no citām nodibinājuma darbībām. Inovāciju fondā tiek nodrošināta atsevišķa ar projekta īstenošanu saistīto nesaimniecisko darījumu ieņēmumu un izdevumu grāmatvedības uzskaite, kā arī darbību un ar to īstenošanu saistīto finanšu plūsmu nodalīšana atbilstoši normatīvajiem aktiem par gada pārskata sagatavošanas kārtību.*

*Saskaņā ar SAM pasākuma MK noteikumu 43.punktā noteikto, finansējuma saņēmējs nodrošina inovāciju fonda izveidi ne vēlāk kā līdz vienošanās vai līguma par projekta īstenošanu noslēgšanai.*

*Dokumentāciju, kas apliecina Inovāciju fonda izveidi finansējuma saņēmējs iesniedz Sadarbības iestādē pēc lēmuma par projekta iesnieguma apstiprināšanu vai atzinuma par nosacījumu izpildi saņemšanas, ņemot vērā, ka:*

1. *tikai pēc atbilstošo dokumentu saņemšanas Sadarbības iestāde sāk gatavot vienošanos vai līgumu par projekta īstenošanu;*
2. *saskaņā ar Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 25.punktu,  Sadarbības iestāde un finansējuma saņēmējs līgumu vai vienošanos noslēdz 30 darbdienu laikā no brīža, kad stājies spēkā lēmums par projekta iesnieguma apstiprināšanu vai atzinums par lēmumā ietverto nosacījumu izpildi;*
3. *saskaņā ar minēto Ministru kabineta noteikumu Nr.784 26.punktu, pēc finansējuma saņēmēja motivēta lūguma vai citu objektīvu apstākļu dēļ Sadarbības iestāde var pagarināt līguma vai vienošanās noslēgšanas termiņu, kas kopumā no brīža, kad stājies spēkā lēmums par projekta iesnieguma apstiprināšanu vai atzinums par lēmumā ietverto nosacījumu izpildi, nepārsniedz 60 darba dienas;*
4. *Ja finansējuma saņēmējs līgumu vai vienošanos nenoslēdz noteiktajā termiņā, pēc minētā termiņa līguma vai vienošanās slēgšana nav pieļaujama.*

*Inovāciju fonda esošo vai plānoto izveidi apliecina:*

1. *Augstākās izglītības iestādes iekšējais normatīvais akts par inovāciju fonda izveidi Studentu inovāciju programmas finansēšanai un atbilstošs dokuments, kurā aprakstīta inovāciju fonda darbība, t.sk. funkcionālā un finanšu vadība, kā arī konta izraksts;*
2. *Nodibinājuma reģistrācijas apliecība, izziņa no biedrību un nodibinājumu reģistra un nodibinājuma statūti, iesniegts pieteikums biedrības vai nodibinājuma ierakstīšanai biedrību un nodibinājumu reģistrā, statūti vai lēmums par dibināšanu (ja attiecināms).*

1. STEM (Science, Technology, Engineering and Mathematics – zinātne, tehnoloģijas, inženierzinātnes, matemātika) ietver:

   * izglītības tematiskās grupas - (1) dabaszinātnes, matemātika un informācijas tehnoloģijas, (2) inženierzinātnes, ražošana un būvniecība, (3) lauksaimniecība;
   * izglītības tematiskās jomas – (1) mākslas; (2) veselības aprūpe (izņemot izglītības programmu kopu kosmetoloģija), (3) vides aizsardzība.

   [↑](#footnote-ref-1)
2. Atbilstoši MK noteikumu 40.punktā noteiktajam. [↑](#footnote-ref-2)